Борис Младенов-Young
Видях в небето падаща звезда…

chitanka.info

Видях в небето падаща звезда…

Тъга ме жегна в чудната омая:

един живот е грабнала смъртта,

една душа е литнала към Рая.

Но древното поверие гласи,

че ако в този миг на съзерцание

успееш да поискаш нещо ти,

ще се изпълни твоето желание.

И си помислих: близо е деня,

когато тъй и с моята душа

една звезда ще падне от небето…

Ала в мига съдбовен, пожелан,

ще се превърне в дело нечий блян.

И ми олекна някак на сърцето.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.